Raamattu rakkaaksi -ohjelmissa meillä on menossa -
sarja Mooseksen elämästä otsikolla Mooses - johtaja vailla vertaa.
Me nyt mietimme, minkälainen on hyvä johtaja.
Sarja perustuu kirjaani Valtakunta etsii taistelijoita - Mooses.
Meillä on menossa jo 5. jakso. Viimeksi pääsimme siihen, -
miten Egyptissä tapahtuivat nuo kaikki kauheat vitsaukset.
Käsittelimme niistä vasta 9 ja 10. on sitten tulossa.
Faarao oli jo jonkun kerran antamassa periksi ja sanoi: -
"No, menkää nyt vaan, mutta älkää ottako vaimoja, lapsia, eläimiä."
Mooses ei tietenkään tähän suostunut, joten kauppoja ei tullut.
Tänään mietimme, mitä johtajalle merkitsee veri ja veren voima.
Mooses tunsi omat syntinsä, esim. kiivasluonteisuutensa.
Hän oli tappanut yhden miehen.
Hän näki kansansa synnit, miten usko lopahti heiltä aina kesken.
Hän tiesi, että uhria tarvitaan. Siksi hän oli menossa -
autiomaahan sitä uhria suorittamaan.
Nyt hän on viimeisen kerran faaraon edessä ja ennustaa 10. vitsauksen.
Jos faarao ei olisi ollut niin kovin paatunut, -
niin hän olisi kyllä säikähtänyt ja sanonut: "Menkää vaan."
Mutta paatumukseltaan ei uskonut vieläkään.
Egyptin talous oli täysin kuralla ja kansa romahduksen partaalla.
Mooses sanoi faaraolle viimeisen vitsauksen: -
"Ensi yönä kulkee enkeli Egyptin läpi miekka kädessään -
ja surmaa kaikista perheistä ja kaikista navetoista esikoiset."
Ihmisten ja eläinten esikoiset. Ei säily Apis-härkä - eikä faarao.
Faarao ei uskonut tätä.
Omalle kansalleen Herra valmisti pelastuksen.
Tuhon enkeli kiertäisikin heprealaisten talot.
Se tapahtui näin. Mooses neuvoi kansalle, -
että heillä pitää olla 1-vuotias uroskaritsa.
Sen he teurastavat, pistävät verta maljaan -
ja sivelevät verellä oman kotinsa oven molemmat pihtipielet -
ja sitten vielä oven kamanan.
Kun enkeli näkee veren, hän kulkee ohi.
Pääsiäinen, sehän on 'pass over', 'kulkea ohi'.
Se tulee tästä, että tuhon enkeli kulkee siveltyjen ovien ohi.
Ja näin sitten tapahtui.
Israelin kansan piti varustautua kahteen asiaan.
Piti lähteä kiireellä keskellä yötä ja pääsiäislammas piti teurastaa.
Lammas oli syötäväkin ennen lähtöä.
Oli tarkat ohjeet valmistuksesta katkerien yrttien kera, -
mitä ei saanut jättää aamuun jne.
On mielenkiintoista, ettei siinä kyselty ihmisten uskon suuruutta.
Riitti, että he ovat talossa, minkä pihtipielet on verellä sivelty.
Taloissa oli vauvoja, vaareja, varmaan dementoituneitakin mukana.
Sitä ei kysytty ollenkaan. Jos ovipielet on verellä sivelty, -
niin enkeli kulkee ohi.
Ja niin siinä sitten kävi.
Sinä päivänä, kun Egyptiin tulosta oli kulunut 430 vuotta, -
siis sinä päivänä, tapahtui tämä lähtö.
Niin tarkka oli Jumalan suunnitelma. Ajatelkaapa sitä!
Ystäväni, sillä saat lohduttautua sinäkin, kun mietit, -
onko elämässäsi mitään suunnitelmaa.
Jos olet Jumalan lapsi, niin suun- nitelma on. Ihan tarkka päivälleen.
Herra tietää, kauanko sinun orjuutesi on jatkuttava, -
milloin sinä pääset vapaaksi rististä, jota kannat.
No, se oli varmaan Egyptin historian kauhein yö.
Kuului valitus, kuin ei ikinä. Joka perheessä itketään rakasta lasta.
Nyt olivat egyptiläiset saaneet kyllikseen.
Israelilaiset saivat lähteä. He ajamalla ajoivat -
heprealaiset ulos maastaan ja antoivat lähtölahjaksi -
kulta- ja hopeaesineitä ja vaatteita. Tämän oli Herra ennustanut.
Näin heprealaiset saivat edes jotain palkkaa orjantyöstä, -
mitä he olivat tehneet varmaan 100 vuotta.
Sitä kultaahan tarvittiinkin, kun autiomaassa tehtiin telttamajaa.
Nyt riemu raikuu, kun on päästy vapaiksi.
Lähdetään taikinakaukalot mukana, kun ei ole keretty leipää leipoa.
Kukaan ei mieti, mitä autiomaassa syödään.
Vapauden onnessa vaan mennään.
Miehiä on 600 000, joten varmaan yhteensä pari miljoonaa ihmistä.
Yhtäkkiä, kun on tultu Egyptin vihreiltä alueilta autiomaan ääreen, -
niin silloin ilmestyy heidän eteensä ihmeellinen juttu: pilvipatsas.
Maasta taivaaseen ulottuva pilvi, joka suojelee kansaa -
päivällä auringon helteeltä - miten muuten he olisivat selvinneet -
ja joka valaisee leiriä yöllä sähkövalojen tavoin.
Minne pilvi kulkee, sinne kansa perässä.
Ei tarvitse arvailla, minne ollaan menossa.
Ongelma oli vain se, että patsas alkoi kuljettaa väärään suuntaan.
Suora tie olisi ollut Välimeren rantaan ja siitä kuljettu, -
niin parin kuukauden päästä olisi oltu jo Luvatussa maassa.
Mutta juuri sillä suunnalla oli Egyptin vartioasemia -
ja oikein sotilasjoukkojakin.
Herra ei halunnut sinne johdattaa, ettei tule sotaa.
Herra johdattikin Kaislamerelle, mikä tarkoittaa Punaista merta -
eli nykyistä Suezin lahtea, joka muuten tuolloin ulottui -
pohjoisempaan, varmaan Katkerojärvelle asti.
Mooses eikä kukaan tajunnut, miten Kaislameren rantaan tultiin?
Minnekä ollaan menossa?
Yhtäkkiä egyptiläisen sotajoukon kumu kuuluu jo selän takana.
Kyllä oli johtajalla madonluvut, kun hän ajatteli, -
että hän on vastuussa porukasta. Miten tälle käy?
Kansalta loppuu usko heti paikalla.
Tämä on nyt toinen kerta. Kerran se jo loppui, kun normia kovennettiin.
Nyt käydään tämmöinen sananvaihto. Kansa sanoo: -
Tämä nyt on niin epäreilua kuin mikä voi olla epäreilua.
Kansa sanoo Moosekselle: "Mehän sanottiin sinulle, -
ettei me haluta lähteä Egyptistä minnekään!"
Sitä ne juuri eivät olleet ikinä sanoneet!
He olivat jo 100 vuotta valittaneet, etteivät kestä orjuutta.
Johtajan osa on se, että tämmöisiä haukkuja saa kuulla.
Mooses rauhoittelee sanoen, että Herra sotii heidän puolestaan.
Ei Mooseskaan tiedä, miten pakoon päästään, -
mutta hän uskoo, että Herra sotii.
Sydämessään Mooses huutaa Herralta apua epätoivoisesti, -
koska Herra sanoo: "Miksi huudat minulle?"
Ei ääneen mutta sydämessään.
Johtajanhan ei auta näyttää laumalle, että hän pelkää.
Siinä on vaan uskottava, että Herra sotii meidän puolestamme.
Sitten tapahtuu se Vanhan testamentin suurin ihme.
Herra sanoo Moosekselle: "Ojenna sauvasi." Hän ojentaa -
ja mereen tulee tie. Emme tiedä, miten se tapahtui.
On yritetty selittää itätuulen puhal- tamisella, kuten Raamattu sanoo.
Jotain tapahtui yläjuoksulla tms.
Raamattu sanoo, että vesi oli muurina molemmilla puolilla.
Vähän kyllä vaikuttaa siltä, kuin luonnonlait olisi kumottu.
On yö ja kansa kulkee siitä.
Pilvipatsas on kansan ja sotilaiden välillä. Egyptiläiset eivät näe, -
mitä tapahtuu. Israelilaiset kulkevat yli.
Varmasti pelottaa ja yrittävät olla nopeita -
eläimineen, mummoineen, pappoineen ja tavaroineen.
Kun viimeinen karitsa on horjuen kiivennyt itäpuolelle, -
niin silloin ovatkin jo egyptiläiset merenpohjalla.
Faarao uskaltaa uhmata Herraa vielä -
komentamalla sotajoukkonsa tälle tielle.
Herra pyytää Moosesta uudestaan ojentamaan sauvansa ja hän ojentaa.
Meri syöksyy faaraon sotajoukon päälle ja kaikki hukkuvat.
Tosin vaikuttaa siltä, että faarao ei olisi hukkunut.
Nimittäin, on kaksi mahdollista Exoduksen ajan faaraota -
ja kummankin muumio on olemassa.
Olen toisen nähnytkin Kairon museossa, Ramses II:n.
Voihan olla, että faarao itse katsoi rannalta, kulki joukon perässä.
Niin, tämä Exodus on meille kristityille kasteen ennakkokuva.
Paavalikin puhuu siitä, että he saivat kasteen Punaisessa meressä.
Kaste on se lähtökohta, missä me voimme jättää orjuuden maan, -
tämän paholaisen maailman ja siirtyä Jumalan valtakunnan puolelle -
Jumalan lapsiksi ja perillisiksi ja lähteä kohti Luvattua maata.
Luvattu maa meidän tapaukses- samme on uusi taivas ja uusi maa.
Luvattu maa onkin mahdottoman suuri teema Raamatussa -
alusta loppuun asti. Se, että Jumalan kansalla on oma maa jossa asua.
Pietarin mukaan odotamme uusia taivaita ja uutta maata, -
jossa vanhurskaus asuu. Tämä vanha maa luodaan niistä jämistä, -
minkä atomisodan jämistä uudelleen, millainen siitä nyt sitten tulee.
Siellä me sitten saamme asua iankaikkisesta iankaikkiseen.
Mutta mitä tämä jakso sanoo Jeesuksesta?
Se sanoo, että Jeesus oli se pääsiäislammas.
Kun Johannes Kastaja näki Hänet ensimmäisen kerran, hän sanoi: -
"Katso, Jumalan Karitsa, joka ottaa pois maailman synnin!"
Johannes tajusi, että tämä on se varsinainen pääsiäislammas.
Jeesus kuolikin pääsiäislampaitten teurastushetkenä (Joh.).
Hän on se, joka antaa meille verensä, että saisimme synnit anteeksi.
Vielä virrenvärssy.
Herralle tiesi anna, Hän taivaat johdattaa, -
ja Hänen viittaustaan maailmat noudattaa.
Hän meren kuohut tyyntää ja myrskyt raivoisat.
Kun Hänen tietään kuljet, turvassa vaellat. (Virsi 379)
Kiitoksia. Tavataan seuraavalla kerralla.
Jos olet saanut siunausta elämääsi Raamattu rakkaaksi -ohjelmista, -
niin mitä, jos tulisit tukemaan niitä taloudellisesti?
Ruudussa näkyy puhelinnumero, johon voit soittaa.
Yhden puhelun hinta on 12 euroa.
Voit myös lahjoittaa ruudussa näkyvälle tilinumerolle.
Muista viitenumero, jotta tuki varmasti tulee tähän ohjelmaan.
Kiitos sinulle!
Tekstitys: Tuula-Riitta Virrankare